শওকত ওসমান প্রধানত ঔপন্যাসিক ও গল্পকার হিসেবে খ্যাতি কুড়ান। তবে এর বাইরেও প্রবন্ধ, নাটক, রম্য রচনা, স্মৃতিকথা ও শিশুতোষ গ্রন্থ রচনায়ও রেখেছেন মুনশিয়ানার ছাপ। অনুবাদেও ছিলেন সিদ্ধহস্ত। বিভিন্ন ভাষার অসংখ্য উপন্যাস, গল্প ও নাটক অনুবাদ করেছেন। তার উল্লেখযোগ্য উপন্যাসগুলোর মধ্যে রয়েছে জননী, ‘ক্রীতদাসের হাসি’, ‘সমাগম’, ‘চৌরসন্ধি’, ‘রাজা উপাখ্যান’, ‘জাহান্নাম হইতে বিদায়’, ‘রাজপুরুষ’, ‘নেকড়ে অরণ্য’, ‘আর্তনাদ’ ইত্যাদি। গল্পগ্রন্থের মধ্যে রয়েছে ‘জুনু আপা ও অন্যান্য গল্প’, ‘মনিব ও তাহার কুকুর’, ‘ঈশ্বরের প্রতিদ্বন্দ্বী’ প্রভৃতি। এছাড়া অনেক স্মৃতিকথাও লিখেছেন তিনি। ‘স্বজন সংগ্রাম’, ‘অনেক কথন’, ‘গুডবাই জাস্টিস-মাসুদ’, ‘উত্তর পূর্ব’ ও ‘মুজিব নগর’ তাঁর স্মৃতিকথার মধ্যে অন্যতম।